CELEX: 22014D0213
Language: sk
Date: 2014-10-24 00:00:00
Title: Rozhodnutie Spoločného výboru EHP č. 213/2014 z 24. októbra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/1437]

3.9.2015   
            
            
               SK
            
            
               Úradný vestník Európskej únie
            
            
               L 230/8
            
         ROZHODNUTIE SPOLOČNÉHO VÝBORU EHP
   č. 213/2014
   z 24. októbra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/1437]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2014/31/EÚ z 26. februára 2014 o harmonizácii právnych predpisov členských štátov týkajúcich sa sprístupňovania váh s neautomatickou činnosťou na trhu (1) sa má začleniť do Dohody o EHP.
            
         
               (2)
            
            
               Smernica Európskeho parlamentu a Rady 2014/32/EÚ z 26. februára 2014 o harmonizácii právnych predpisov členských štátov týkajúcich sa sprístupnenia meradiel na trhu (2) sa má začleniť do Dohody o EHP.
            
         
               (3)
            
            
               Smernicou 2014/31/EÚ sa s účinnosťou od 20. apríla 2016 zrušuje smernica Európskeho parlamentu a Rady 2009/23/ES z 23. apríla 2009 o váhach s neautomatickou činnosťou (3) začlenená do Dohody o EHP, a preto je potrebné odkaz na ňu v rámci Dohody o EHP s účinnosťou od 20. apríla 2016 vypustiť.
            
         
               (4)
            
            
               Smernicou 2014/32/EÚ sa s účinnosťou od 20. apríla 2016 zrušuje smernica Európskeho parlamentu a Rady 2004/22/ES z 31. marca 2004 o meradlách (4) začlenená do Dohody o EHP, a preto je potrebné odkaz na ňu v rámci Dohody o EHP s účinnosťou od 20. apríla 2016 vypustiť.
            
         
               (5)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola IX prílohy II k Dohode o EHP sa mení takto:
   
               1.
            
            
               Za bod 27c (smernica Európskeho parlamentu a Rady 2007/45/ES) sa vkladajú tieto body:
               
                           „27d.
                        
                        
                           
                              32014 L 0031: smernica Európskeho parlamentu a Rady 2014/31/EÚ z 26. februára 2014 o harmonizácii právnych predpisov členských štátov týkajúcich sa sprístupňovania váh s neautomatickou činnosťou na trhu (Ú. v. EÚ L 96, 29.3.2014, s. 107).
                        
                     
                           27e.
                        
                        
                           
                              32014 L 0032: smernica Európskeho parlamentu a Rady 2014/32/EÚ z 26. februára 2014 o harmonizácii právnych predpisov členských štátov týkajúcich sa sprístupnenia meradiel na trhu (Ú. v. EÚ L 96, 29.3.2014, s. 149).“
                        
                     
         
               2.
            
            
               Text bodu 27 (smernica Európskeho parlamentu a Rady 2009/23/ES) a bodu 27b (smernica Európskeho parlamentu a Rady 2004/22/ES) sa s účinnosťou od 20. apríla 2016 vypúšťa.
            
         Článok 2
   Znenie smerníc 2014/31/EÚ a 2014/32/EÚ v islandskom a nórskom jazyku, ktoré sa uverejní v dodatku EHP Úradného vestníka Európskej únie, je autentické.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 96, 29.3.2014, s. 107.
   
      (2)  Ú. v. EÚ L 96, 29.3.2014, s. 149.
   
      (3)  Ú. v. EÚ L 122, 16.5.2009, s. 6.
   
      (4)  Ú. v. EÚ L 135, 30.4.2004, s. 14.
   
      (5)  Ústavné požiadavky neboli oznámené.